section_heading: Platonistički realizam Augustina i Eruigene
paragraph_text: Realisti, nastavljajući se na Augustina, gledaju u općim pojmovima (dakle, Božjim mislima) uzroke pojedinačnih stvari, u okviru opće "Riječi", Logosa, kojom Bog stvara svijet. Logos je, odbacivanjem arijanskog učenja definiran kao bogu istobitan i izjednačen s Kristom, kao jedna od osoba božjeg trojstva.